Boereplaas: Nou gaan ons (ekstra lekker) boer!Boereplaas-bordspeletjie Jy het geleer beurtkrag laat jou kuikens vrek, jy moet allerhande belastings betaal en die werkers staak vir hoër lone, maar nou kan jy ekstra lekker boer met ŉ bykomende stel speelkaarte vir jou gunstelingbordspeletjie. Die Boereplaas-bordspeletjie is ŉ opvoedkundige gesinsbordspel vir 2 – 6 persone en is baie gewild danksy die prettige manier waarop kinders (en grootmense) meer leer van boerdery, ondernemingsgees, taalvaardighede, rekenkunde, sosiale interaksie en hoe om met geld te werk. Nou is daar ŉ spesiale uitbreidingstel beskikbaar vir die gesinne wat al hul bestaande speletjie voos gespeel het. Ingesluit by die houer is ŉ bykomende stel speelkaarte (72 kaartjies), wat beloof om meer pret en ŉ groter uitdaging te wees vir alle spelers: snaakser, meer interaksie tussen spelers en minder voorspelbaar. Die Boereplaas-speletjie en die uitbreidingstel is in Maroela Media se Koöperasie beskikbaar. Indien jy dit saam koop, kry jy afslag!